Diari Oficial de la Generalitat Valenciana


Sumari del DOGV 5267, del 26-05-2006 (2006/5656)

RESOLUCIÓ d'11 de maig de 2006 de la Sotssecretaria de la Conselleria de Benestar Social de correcció d'errors de les resolucions d'1 de febrer de 2006, per les quals es convoca la constitució de les borses d'ocupació per a substitucions temporals en llocs de treball dels grups relacionats en les resolucions a les províncies de València, Castelló i Alacant.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5267

Data del DOGV
:   26-05-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/5656


Data del document
:   11-05-2006

Organisme emissor
:   Conselleria de Benestar Social

Tipus de document
:   Resolució

Correcció d'errades

 Descriptors 

:   * personal sanitari
    * concurs administratiu
    * professió paramèdica
    * psicologia
    * farmacèutic
    * treball temporal
    * metge
    * personal de serveis
    * manteniment
    * treballador social

RESOLUCIÓ d'11 de maig de 2006 de la Sotssecretaria de la Conselleria de Benestar Social de correcció d'errors de les resolucions d'1 de febrer de 2006, per les quals es convoca la constitució de les borses d'ocupació per a substitucions temporals en llocs de treball dels grups relacionats en les resolucions a les províncies de València, Castelló i Alacant. [2006/X5656]  
Per mitjà de sengles resolucions d'1 de febrer de 2006, de la Sotssecretaria de la Conselleria de Benestar Social, es constituïxen les borses d'ocupació per a substitucions temporals en llocs de treball dels grups relacionats en les mateixes resolucions a les províncies de València, Castelló i Alacant (DOGV núm. 5.194, de 8 de febrer de 2006).  
Advertit error material en l'apartat tercer, experiència professional, escau efectuar la seua correcció, d'acord amb el que disposa l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4 /1999, de 13 de gener.  
En virtut d'això esta sotssecretària, fent ús de les competències que li atribuïx el Decret 120/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Benestar Social, resol:  
Primer  
En el punt quart, experiència professional, de l'apartat primer de les resolucions d'1 de febrer de 2006 de la Conselleria de Benestar Social, per les quals es constituïxen les borses d'ocupació per a substitucions temporals en llocs de treball dels grups relacionats en les mateixes resolucions a les províncies de València, Castelló i Alacant,  
On diu: .Temps de servicis prestats en llocs de treball del grup a què opten, de l'administració del Govern Valencià o dels seus organismes autònoms les competències dels quals en matèria de personal siguen exercides per la Conselleria de Justícia, Interior i Administracions Públiques, segons el que disposa l'article 27 del Text Refós de la Llei de Funció Pública Valenciana: 0,35 punts per cada mes complet de servici en actiu.; hi ha de dir: .Temps de servicis prestats en llocs de treball de l'administració del Govern Valencià, o dels seus organismes autònoms les competències dels quals en matèria de personal siguen exercides per la Conselleria de Justícia, Interior i Administracions Públiques, segons el que disposa l'article 27 del Text Refós de la Llei de Funció Pública Valenciana, que pertanguen al mateix grup de titulació, i a la mateixa naturalesa jurídica, sector i especialitat o categoria laboral al del lloc que haja de proveir-se: 0,35 punts per cada mes complet de servici en actiu..  
Segon  
La present resolució esgota la via administrativa i en la seua contra es pot interposar recurs de reposició, amb caràcter potestatiu, davant el conseller de Justícia, Interior i Administracions Públiques, en el termini d'un mes a partir de l'endemà de la publicació, d'acord amb els articles 109, 110, 116, i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Si no es recorre en reposició i d'acord amb el que disposen els articles 8, 14, i 46 de la Llei 29/1998, Reguladora de la Jurisdicció Contenciosa Administrativa, els interessats poden interposar recurs contenciós administratiu davant el Jutjat Contenciós Administratiu de València, en el termini de dos mesos comptadors des de l'endemà de la publicació d'esta resolució.  
València, 11 de maig de 2006.. La sotssecretària (p.d., Orde de 4 d'octubre de 2005, DOGV núm. 5.108, de 6 d'octubre de 2005): Pilar Máñez Capmany.